10. ΝΟΜΟΣ υπ’ αριθ. 2055 της 19/30 Ιουν. 1992 (ΦΕΚ Α΄ 105) Κύρωση Σύμβασης διεθνούς εμπορίας ειδών της άγριας πανίδας και χλωρίδας που κινδυνεύουν να εξαφανισθούν με τα Παρ. Ι και ΙΙ αυτής. Άρθρο πρώτο.-Κυρώνεται και έχει την ισχύ, που ορίζει το άρθρ. 28 παρ. 1 του Συντάγματος, η Σύμβαση Διεθνούς Εμπορίας ειδών άγριας πανίδας και χλωρίδας που κινδυνεύουν να εξαφανισθούν με τα παραρτήματα Ι και ΙΙ αυτής, που υπογράφτηκε στην Ουάσιγκτων στις 3.3.1973, της οποίας το κείμενο σε πρωτότυπο στη γαλλική γλώσσα και σε μετάφραση στην ελληνική έχει ως εξής: (Ακολουθεί κείμενο). Άρθρο δεύτερο.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, της δε κυρούμενης Σύμβασης από την ολοκλήρωση των προϋποθέσεων της διάταξης του άρθρ. ΧΧΙΙ παρ. 2 αυτής. Με ανακοίνωση του Υπουργείου Εξωτερικών, της 6-24 Νοεμ. 1992 (ΦΕΚ Α΄ 177), η άνω σύμβαση τέθηκε σε ισχύ ως προς την χώρα μας στις 6 Ιαν. 1993. Με το Νόμ. 3026/28-28 Ιουν. 2002 (ΦΕΚ Α΄151) κυρώθηκε η τροποποίηση του άρθρ. ΧΧΙ της ανωτέρω Σύμβασης για το διεθνές εμπόριο άγριων ειδών πανίδας και χλωρίδας που απειλούντιαι με εξαφάνιση. 